** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 170**

(protokols Nr. 9, 8. p.)

**Par nekustamā īpašuma “Ozolkalna lauki”, Indrānu pagasts, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģistrācijas Nr. 2.1.3.6/25/1311) ar lūgumu izskatīt jautājumu par pašvaldības nekustamā īpašuma “Ozolkalna lauki”, Indrānu pagastā, Madonas novadā, ar kadastra Nr. 7058 004 0205, kopējā platība 3,3 ha , atsavināšanu.

Ar Indrānu pagasta padomes 20.02.2007. lēmumu Nr. 5.7 (protokols Nr. 3) [..] izbeigtas zemes lietošanas tiesības uz zemi 7058 004 0038 3,4 ha platībā.

Zemes vienība ar kadastra apzīmējumu 7058 004 0038 4,5 ha platībā piekrīt pašvaldībai, pamatojoties uz 25.09.2008. Lubānas novada domes lēmumu Nr. 6.1.9 (protokols Nr. 11) .

17.04.2007. starp Indrānu pagasta padomi un [..] tika noslēgts lauku apvidus zemes nomas līgums par zemi ar kadastra Nr. 7058 004 0038 3,4 ha platībā.

Ar Madonas novada pašvaldības 28.03.2024. domes lēmumu Nr. 217 (protokols Nr. 6, 69. p.) zemes vienība ar kadastra apzīmējumu 7058 004 0038 tika sadalīta divos īpašumos: “Ozolkalna mājas” un “Ozolkalna lauki”.

Pašvaldībai nav nepieciešams saglabāt nekustamo īpašumu pašvaldības funkciju veikšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar likuma “Pašvaldību likums” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Saskaņā ar Publiskas personas mantas atsavināšanas likuma 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, *4. panta ceturtās daļas 8. punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt persona*, kurai Valsts un pašvaldību īpašuma privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 37. panta pirmās daļas 4. punktu *nekustamo īpašumu iegūst šā likuma* [*4. panta*](https://likumi.lv/ta/id/68490#p4) *ceturtajā daļā minētā persona. Šajā gadījumā pārdošanas cena ir vienāda ar nosacīto cenu (*[*8. pants*](https://likumi.lv/ta/id/68490#p8)*).*

Pamatojoties uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 4. panta ceturtās daļas 3. p., 5. panta pirmo daļu un 37. panta pirmās daļas 4. punktu, ņemot vērā 17.09.2025. Attīstības komitejas atzinumu, **atklāti balsojot: PAR – 19** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Nodot atsavināšanai nekustamo īpašumu “Ozolkalna lauki”, Indrānu pagasts, Madonas novads, ar kadastra numuru 7058 004 0205, kas sastāv no zemes vienības ar kadastra apzīmējumu 7058 004 0204 3,3 ha platībā, pārdodot to [..].
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu “Ozolkalna lauki”, Indrānu pagasts, Madonas novads, ar kadastra Nr. 7058 004 0205, zemesgrāmatā uz Madonas novada pašvaldības vārda, organizēt nekustamā īpašuma novērtēšanu un virzīt jautājumu par nekustamā īpašuma atsavināšanu skatīšanai kārtējā attīstības komitejas sēdē.

Domes priekšsēdētājs A. Lungevičs

*Čačka 28080793*